|  |  |  |
| --- | --- | --- |
| Novi znak RZS 2009 | | [28. jul 2011.] **07/11** |
|  |  | |

|  |
| --- |
| **jul 2011. godine** |
| SAOPŠTENJE ZA MEDIJE |

**Stopa realnog rasta BDP za 2010. godinu 0,8% (prethodni podaci)**

U odnosu na 2009. godinu, BDP nominalno veći 0,1% (prethodni podaci)

|  |
| --- |
| **Bruto domaći proizvod** za 2010. godinu, obračunat primjenom „Proizvodne metode“, iskazan u tekućim cijenama kao prethodni podatak, iznosi 8 306 974 000 KM, odnosno 5 797 KM po stanovniku. U odnosu na 2009. godinu, bruto domaći proizvod je nominalno veći za 1,0%, a realno za 0,8%. |
| U strukturi bruto domaćeg proizvoda najznačajnije učešće ima područje *Trgovine* sa 12,4%, zatim slijedi *Poljoprivreda* sa 10,7%, *Državna uprava, odbrana i obavezno socijalno osiguranje* sa 9,8%, potom *Poslovanje nekretninama*, *iznajmljivanje i* *poslovne djelatnosti* sa 9,1%, *Prerađivačka industrija* sa 8,9% itd. |
| Najveći realni rast po područjima djelatnosti zabilježen je u područjima *Vađenje ruda i kamena* 11,0%, *Prerađivačka* *industrija*  4,5%, *Ugostiteljstvo* 3,6%, *Proizvodnja i snabdijevanje električnom energijom, gasom i vodom* 3,0%, dok je negativna stopa rasta zabilježena u područjima *Ribarstvo* (–32,9%), *Građevinarstvo* (-7,9%) *i Poljoprivreda (-5,7%).* |
| Prema dohodovnom pristupu, u strukturi bruto domaćeg proizvoda na sredstva za zaposlene se odnosi 46,6%, na potrošnju fiksnog kapitala 14,1%, neto porezi na proizvodnju su -0,2%, a za neto operativni višak i neto mješoviti dohodak ostaje 23,1%. |
| Bitno je naglasiti da se obračun bruto dodate vrijednosti i bruto domaćeg proizvoda zasniva na konceptu Sistema nacionalnih računa SNA- 93 i Evropskog sistema računa ESA-95, čime je u značajnoj mjeri osigurana međunarodna uporedivost ovih podataka. |
|  |
| **Ostvarene investicije** poslovnih subjekata (prethodni podaci), čije je sjedište u Republici Srpskoj su u 2010. godini iznosile 1 436 994 000 KM. U strukturi investicionih ulaganja prema djelatnosti investitora najviše učestvuju *Državna* *uprava, odbrana i obavezno socijalno osiguranje* sa 29,1%, *Trgovina* sa 14,2%, *Prerađivačka industrija* sa13,4% itd. |
| Ostvarene investicije poslovnih subjekata registrovanih na teritoriji Republike Srpske u nova stalna sredstva, prema namjeni investicija, u 2010. godini iznose 1 282 278 000 KM. Od toga na teritoriji Republike Srpske uloženo je 1 261 582 000 KM (98,4%), na teritoriji Federacije BiH i Brčko Distrikta 20 667 000 KM (1,6%), dok je izvan teritorije BiH uloženo 29 000 KM. U strukturi investicionih ulaganja u nova stalna sredstva na teritoriji Republike Srpske prema namjeni najviše učestvuju, *Građevinarstvo* sa 24,5%, *Trgovina* sa 13,3%, *Prerađivačka industrija* sa 12,6%. |

**Prosječna neto plata u junu 817 KM**

Najviša prosječna neto plata u području *Finansijsko posredovanje* 1 247 KM, najniža u području Ugostiteljstvo 547 KM

**Prosječna mjesečna neto plata** zaposlenih u Republici Srpskoj,isplaćena u junu 2011. godine iznosi **817 KM**, a prosječna mjesečna bruto plata je 1 347 KM.

U periodu januar-jun 2011. godine prosječna neto plata je iznosila 808 KM, a prosječna bruto plata 1 316 KM. U odnosu na isti period prošle godine, prosječna neto plata porasla je nominalno za 3,7%, ali realno zabilježen je pad za 0,2%.

Prosječna neto plata isplaćena u junu 2011. godine u odnosu na maj iste godine nominalno je veća za 0,2%, dok je realno veća za 0,9%. U odnosu na prosječnu neto platu u 2010. godini, prosječna neto plata u junu 2011. godine veća je nominalno za 4,3% i realno za 0,7%. U junu 2011. godine u odnosu na isti mjesec prošle godine prosječna neto plata nominalno veća je za 3,6%, a realno manja za 0,4%.

Najviša prosječna neto plata u junu 2011. godine, posmatrano po područjima djelatnosti, isplaćena je u području *Finansijsko posredovanje* i iznosi 1 247 KM, a najniža u području Ugostiteljstvo 547 KM.

U odnosu na maj 2011. godine, u junu 2011. godine najveći nominalni rast neto plate zabilježen je u područjima *Ribarstvo za 9,0%, Vađenje ruda i kamena za 2,8%, Finansijsko posredovanje za 1,8% i Poslovanje nekretninama, iznajmljivanje i poslovne djelatnosti za 1,7%,* dok je nominalno niža plata u područjimaSaobraćaj, skladištenje i komunikacije za 1,7%, Ugostiteljstvo za 1,6%, Proizvodnja i snabdijevanje električnom energijom, gasom i vodom za 0,8% i Građevinarstvo za 0,1%*.*

KM

2010.

2011.

Grafikon 1. Prosječne neto plate zaposlenih po mjesecima

**Mjesečna inflacija u junu 2011. godine -0,7%**

Godišnja inflacija (VI 2011/VI 2010.) 4,0%

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u junu 2011. godine u odnosu na maj 2011. godine, niže su u prosjeku 0,7%.

Posmatrano po odjeljcima namjene potrošnje, u junu 2011. godine u odnosu na maj 2011. godine, indeks odjeljka *Hrana i bezalkoholna pića*  bilježi najveći pad 1,6%, i to grupa *Hrana* bilježi pad 1,7% na šta je najveći uticaj imalo smanjenje cijena u grupi *Povrće* 19,0%, usljed sezonskog uticaja cijena povrća. Na smanjenje cijena *Bezalkoholnih pića* za 0,4% najviše je uticalo smanjenje cijena mineralne vode 1,2% kao i kafe 1,2%.

U odjeljku *Prevoz* gdje jeu junu zabilježen pad cijena od1,1% najveći uticaj imalo je smanjenje cijena u grupi *Goriva i maziva* 2,1% zbog smanjenja cijena svih vrsta goriva.

U junu naveći rast cijena zabilježen je u odjeljku Stanovanje 0,5% i to u grupi *Snabdjevanje vodom i druge komunalne usluge* za 3,9% zbog povećanja cijena vode i kanalizacije u Doboju.

Indeks odjeljka *Rekreacija i kultura* viši je za 0,3% što je prouzrokovano povećanjem cijena putnih aranžmana za 5,7% usljed ljetne sezone.

Indeks odjeljka *Namještaj i pokućstvo* bilježi rast cijena 0,2% zbog povećanja cijena u grupi *Proizvodi za čišćenje i održavanje domaćinstava* za 0,9%.

U odjeljku *Alkoholna pića i duvan* zabilježen je rast cijena0,1%,i to grupa *Akoholna pića* bilježi rast *0,2%* usljed poskupljenja *Vina 1,4% i Viskija 0,3%*,a grupa *Duvan* bilježi rast 0,1% zbog poskupljenja *Uvoznih cigareta* 0,2%.

Cijene proizvoda i usluga, koji se koriste za ličnu potrošnju u Republici Srpskoj, u junu 2011. godine u odnosu na isti mjesec 2010. godine, više su u prosjeku za 4,0%.

Posmatrano po odjeljcima namjene potrošnje, u junu 2011. godine u odnosu na jun 2010. godine, najviši rast zabilježen je kod odjeljka *Komunikacije* za 10,2%, zatim slijede indeksi odjeljaka: *Prevoz* za 7,3%, *Alkoholna pića i duvan* za 8,4%, *Hrana i bezalkoholna pića* za 6,3%, *Stanovanje* za 2,7%, *Namještaj i pokućstvo za 0,8%, Restorani i hoteli* za 0,8%, *Rekracija i kultura* 0,6%. *Indeksi odjeljaka* *Obrazovanje niži je za 0,4%,* *Ostala dobra* i *usluge*  *niži je za 1,0%, Indeks odjeljka* *Zdravstvo niži je za 1,5%,* dok je indeks odjeljka *Odjeća i obuća* niži za 4,6%.

**Cijene proizvođača industrijskih proizvoda (VI 2011/V 2011.) u prosjeku više 0,2%**

Cijene proizvođača industrijskih proizvoda u junu 2011. godine u odnosu na maj 2011. godine u prosjeku su više za 0,2%, a u odnosu na jun 2010. godine više su za 5,1%.

Posmatrano po namjeni potrošnje, u junu 2011. godine u odnosu na maj 2011. godine cijene energije u prosjeku su više za 0,3%, cijene intermedijarnih proizvoda kao i cijene netrajnih proizvoda za široku potrošnju u prosjeku su niže za 0,2%, cijene kapitalnih prozvoda za 0,1%, dok su cijene trajnih proizvoda za široku potrošnju u prosjeku ostale na istom nivou.

Cijene kapitalnih prozvoda, posmatrano po namjeni potrošnje, u junu 2011. godine u odnosu na jun 2010. godine, u prosjeku su više za 11,8%, cijene intermedijarnih proizvoda za 5,6%, cijene netrajnih proizvoda za široku potrošnju za 5,1%, cijene energije za 4,0%, dok su cijene trajnih proizvoda za široku potrošnju u prosjeku niže za 0,4%.

Posmatrano po područjima industrijske proizvodnje (PRODCOM), cijene područja (C) vađenje ruda i kamena, u junu 2011. godine u odnosu na maj 2011. godine u prosjeku su više za 0,7%, dok su cijene područja (D) prerađivačka industrija kao i cijene područja (E) proizvodnja i snabdjevanje električnom energijom, gasom i vodom u prosjeku ostale na istom nivou.

U junu 2011. godine, u odnosu na jun 2010. godine, cijene područja *Vađenje ruda i kamena* u prosjeku su više za 12,4%, cijene područja *Prerađivačka industrija* za 6,3% i cijene područja *Proizvodnja i snabdijevanje električnom energijom*, *gasom i vodom* za 0,6%.

**Indeks industrijske proizvodnje (VI 2011/∅ 2010.) veći 10,4%**

Indeks zaposlenih u industriji (VI 2011/∅ 2010.) manji 2,5%

**Indeks industrijske proizvodnje** ostvaren u junu 2011. godine u odnosu na prosječnu mjesečnu proizvodnju iz 2010. godine veći je za 10,4%, u odnosu na isti mjesec prošle godine veći je za 7,9% i u odnosu na prethodni mjesec tekuće godine za 6,8%.

Indeks industrijske proizvodnje ostvaren u periodu januar - jun 2011. godine u odnosu na isti period prošle godine veći je za 3,6%. U istom periodu u području *Vađenje ruda i kamena*  zabilježena je pozitivna stopa promjene od 23,0% i u području *Prerađivačka industrija* pozitivna stopa promjene od 5,7%, dok je u području *Proizvodnja i snabdijevanje električnom energijom* evidentirana negativna stopa promjene za -5,8%.

Posmatrano po ekonomskoj namjeni industrijskih proizvoda u periodu januar - jun 2011. godine u odnosu na isti period prošle godine zabilježena je pozitivna stopa promjene trajnih proizvoda od 36,3%, intermedijarnih proizvoda od 9,0%, netrajnih proizvoda od 1,9% i energije od 0,1%, dok je evidentirana negativna stopa promjene kapitalnih proizvoda za -0,3%.

**Broj zaposlenih u industriji** u junu 2011. godine u odnosu na maj 2011. godine veći je za 0,4%.

Ukupan broj zaposlenih u industriji u periodu januar - jun 2011. godine u poređenju sa istim periodom prošle godine manji je za 1,3%, pri čemu je u području *Vađenje ruda i kamena* ostvaren rast od 3,6% i u području - *Proizvodnja i snabdijevanje električnom energijom* rast od 1,4%, dok je u području *Prerađivačka industrija* zabilježen pad broja zaposlenih od 2,3%.

**Pokrivenost uvoza izvozom (u periodu I – VI 2011.) 57,8%**

Izvoz (I-VI 2011/I-VI 2010.) povećan 16,0%

U okviru ukupno ostvarene robne razmjene Republike Srpske sa inostranstvom u junu ove godine, procenat pokrivenosti uvoza izvozom iznosio je 48,9%. U junu 2011. godine, ostvaren je izvoz u vrijednosti 229 miliona KM i uvoz u vrijednosti od 468 miliona KM.

U periodu januar – jun 2011. godine ostvaren je izvoz u vrijednosti od milijardu i 230 milion KM, što je za 16,0% više u odnosu na isti period prethodne godine. Uvoz je, u istom periodu, iznosio 2 milijarde 128 miliona KM, što je za 15,8% više u odnosu na isti period prethodne godine.

Procenat pokrivenosti uvoza izvozom za prvih šest mjeseci tekuće godine iznosio je 57,8%, dok je spoljnotrgovinski robni deficit iznosio 898 miliona KM.

U pogledu geografske distribucije robne razmjene Republike Srpske sa inostranstvom, u periodu januar - jun 2011. godine, najviše se izvozilo u Srbiju i to u vrijednosti od 200 miliona KM, odnosno 16,3%, te u Italiju, u vrijednosti od 186 miliona KM, odnosno 15,1% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od 582 miliona KM, odnosno 27,4% i iz Srbije, u vrijednosti od 377 miliona KM, odnosno 17,7% od ukupno ostvarenog uvoza.

Posmatrano po grupama proizvoda, u periodu januar - jun 2011. godine, najveće učešće u izvozu ostvaruju naftna ulja i ulja dobijena od bitumenskih minerala (osim sirovih) sa ukupnom vrijednošću od 156 miliona KM, što iznosi 12,7% od ukupnog izvoza, dok najveće učešće u uvozu ostvaruje nafta i ulja dobijena od bitumenskih minerala (sirova), sa ukupnom vrijednošću od 574 miliona KM, što iznosi 27,0% od ukupnog uvoza.

хиљ. КМ

2011

2010

Grafikon 2. Izvoz i uvoz po mjesecima u hiljadama KM

**Inovativno aktivno 37,95% preduzeća u periodu 2008 – 2010.**

Tehnološku inovaciju uvelo je 18,50% preduzeća

U Republici Srpskoj, u trogodišnjem periodu 2008 - 2010. godine, inovativno aktivno bilo je 37,95% preduzeća posmatranog uzorka. Prema metodološkim preporukama, inovativno aktivna su preduzeća koja su uvela inovaciju proizvoda (fizičkog proizvoda ili usluge) i/ili inovaciju procesa i/ili su započela inovativnu aktivnost ili su je prekinula i/ili su uvela inovaciju u organizaciji preduzeća i/ili inovaciju u marketingu.

Inovativna aktivnost preduzeća povećava se sa povećanjem njihove veličine, tako da je 61,29% inovativno aktivnih preduzeća u posmatranom broju velikih preduzeća, zatim 43,58% u posmatranom broju srednjih preduzeća, dok je 31,44% inovativno aktivnih preduzeća iz grupe malih preduzeća.

Posmatrano po područjima klasifikacije djelatnosti, zasnovane na NACE Rev. 1.1., najviše su inovativno aktivna bila preduzeća koja pripadaju području Finansijskog posredovanja i to za sve četiri vrste inovacija.

Tehnološku inovaciju, koja uključuje inovaciju proizvoda i/ili procesa i/ili nedovršene ili prekinute inovativne aktivnosti, uvelo je 18,50% preduzeća, dok je 28,95% preduzeća uvelo netehnološku inovaciju, odnosno inovaciju marketinga i/ili organizacije. Tehnološku i netehnološku inovaciju istovremeno, uvelo je 52,55% preduzeća.

Preduzeća sa tehnološkim inovacijama u periodu 2008 – 2010. godine, od pojedinih inovativnih aktivnosti, najviše su nabavljala mašine, opremu i softvere (76,98%), a najmanje koristila eksterne usluge istraživanja i razvoja (31,32%).

Poboljšanje kvaliteta proizvoda ili usluga najveći broj preduzeća naveo je kao najznačajniji efekat postignut uvođenjem tehnoloških inovacija, dok je najmanji broj preduzeća kao najznačajniji efekat naveo smanjenje troškova materijala i energije.

Najznačajniji efekti postignuti netehnološkim inovacijama su poboljšanje kvaliteta proizvoda i usluga uvođenjem inovacija u organizaciji i povećanje ili zadržavanje postojećeg učešća na tržištu uvođenjem inovacija u marketingu.

Što se tiče pojedinih vrsta inovacija, 18,21% preduzeća uvelo je inovaciju proizvoda (fizičkog proizvoda ili usluge), inovaciju procesa 22,38%, inovaciju u organizaciji 22,89%, a inovaciju u marketingu 22,99% preduzeća posmatranog uzorka.

Nedostatak finansijskih sredstava u preduzeću ili grupi kojoj preduzeće pripada je 40,49% preduzeća posmatranog uzorka označilo kao najznačajniji faktor koji ih spečava ili ometa u provođenju inovativnih aktivnosti, dok je najmanji broj preduzeća najznačajnijim faktorom koji ih ometa ili sprečava u inoviranju navelo ranije inovacije, njih 5,29%.

Preduzeća sa netehnološkim inovacijama

28,95%

Preduzeća sa tehnološkim inovacijama

18,50%

Preduzeća sa tehnološkim i netehnološkikim inovacijama

52,55%

Grafikon 1. Inovativno aktivna preduzeća u periodu 2008 – 2010. godine

**Promet u trgovini na malo veći 1.5% (VI 2011/V 2011)**

Promet u trgovini na malo u junu 2011. godine u odnosu na maj 2011. godine veći je za 1,5%, u odnosu na juni 2010. godine veći je za 9,0%, dok je u odnosu na prosjek 2010. godine veći 10,1%.

U strukturi prometa najviše učestvuje trgovina na malo u nespecijalizovanim prodavnicama sa 28,4%, trgovina na malo motornim gorivima i mazivima sa 27,6% i ostala trgovina na malo novom robom u specijaliziranim prodavnicama sa 20,3%, dok najmanje učestvuje trgovina na malo izvan prodavnica 0,3%.

**Zabilježeno 4,2% manje noćenja u junu 2011. nego u maju 2011.**

Najviše noćenja turista iz Srbije i to 7 596

U junu 2011. godine Republika Srpska je raspolagala sa kapacitetom od 4 243 sobe, odnosno 9 119 ležaja.

Ostvareno je 23 025 dolazaka, što je u odnosu na maj 2011. godine manje za 2,2%, i 57 407 noćenja, što je u odnosu na maj 2011. godine manje za 4,2%.

Poredeći jun 2011. godine u odnosu na jun 2010. godine, zabilježeno je smanjenje broja dolazaka za 4,9% i broja noćenja za 0,1%.

Domaći turisti su ostvarili 14 273 dolazaka, što je u odnosu na na jun 2010. godine manje za 8,3% kao i 40 276 noćenja, što je u odnosu na na jun 2010. godine manje za 1,4%.

Strani turisti su ostvarili 8 752 dolazaka, što je u odnosu na na jun 2010. godine više za 1,1%, kao i 17 131 noćenja, što je u odnosu na na jun 2010. godine više za 3,2%.

Od stranih turista, najviše noćenja su ostvarili turisti iz Srbije (7 596), što je u odnosu na na jun 2010. godine više za 9,0%. Na drugom mjestu je Slovenija sa ostvarenih 1 586 noćenja, što je u odnosu na na jun 2010. godine više za 34,7%. Na trećem mjestu po ostvarenom broju noćenja je Hrvatska (1 450), što je u odnosu na na jun 2010. godine manje za 15,6%.

|  |
| --- |
| **MATERIJAL PRIPREMILI:** |
| **Statistika nacionalnih računa**  Milka Ciganović  [milka.ciganovic@rzs.rs.ba](mailto:milka.ciganovic@rzs.rs.ba)  Dijana Dedić  [dijana.dedic@rzs.rs.ba](mailto:dijana.dedic@rzs.rs.ba)  Jadranka Luburić  [jadranka.luburic@rzs.rs.ba](mailto:jadranka.luburic@rzs.rs.ba) |
| **Statistika rada**  Danica Babić  [danica.babic@rzs.rs.ba](mailto:danica.babic@rzs.rs.ba) |
| **Statistika cijena**  Jasminka Milić  [jasminka.milic@rzs.rs.ba](mailto:jasminka.milic@rzs.rs.ba) |
| **Statistika industrije i rudarstva**  Mirjana Bandur  [mirjana.bandur@rzs.rs.ba](mailto:mirjana.bandur@rzs.rs.ba) |
| **Statistika spoljne trgovine**  Sanja Stojčević  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Statistika inovativnih aktivnosti**  Dolores Peulić  [dolores.peulic@rzs.rs.ba](mailto:dolores.peulic@rzs.rs.ba) |
| **Statistika unutrašnje trgovine**  Sanela Vasiljević  [sanela.vasiljevic@rzs.rs.ba](mailto:sanela.vasiljevic@rzs.rs.ba) |
| **Statistika turizma**  Miroslav Ilić  [miroslav.ilic@rzs.rs.ba](mailto:miroslav.ilic@rzs.rs.ba) |

|  |
| --- |
| **OBJAŠNJENJA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeljenja  Izdaje i štampa Republički zavod za statistiku,  Republika Srpska, Banja Luka, Veljka Mlađenovića 12d  Dr Radmila Čičković, direktor Zavoda  Saopštenje je objavljeno na Internetu, na adresi: www.rzs.rs.ba  tel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Prilikom korišćenja podataka obavezno navesti izvor** |